เข้าสังคมให้มาก มองมุมใหม่ โดดเด่นกลางผู้คน
ถ้าอยากมั่นใจขึ้นเพื่อให้ดูโดดเด่นเป็นที่สนใจ ก็ต้องเริ่มจากความเชื่อใจ แทนที่จะข้ามขั้นไปร่วมวงกับคนแปลกหน้าเลย ก็ค่อยๆ บริหารเสน่ห์ในหมู่คนรู้จักมักคุ้นที่ทำให้คุณสบายใจก่อน   ลองปรึกษาเพื่อนเรื่องคุณขี้อายเหลือเกิน รวมถึงกลุ้มที่ไม่มีใครมาสนใจสักที เปิดอกกับเพื่อนหรือครอบครัวเรื่องคุณอยากมั่นใจมีเสน่ห์กว่านี้ เพื่อขอคำแนะนำว่าควรทำยังไงดี ทำอะไรถ้าวางแผนให้พร้อมไว้ก่อน ก็จะไม่กังวลจนกลายเป็นเขินอาย และติดต่อพูดคุยกับใครๆ ได้อย่างมั่นใจ ลองจินตนาการดูก่อนก็ได้ ว่าถ้าอยู่ในสถานการณ์นั้นนี้ คุณจะตอบรับยังไงได้บ้าง คิดเตรียมไว้คร่าวๆ ก็ดีว่าอยากจะพูดอะไรหรือรับมือยังไง   ชวนคุยละลายพฤติกรรมให้หายเขิน (ice-breaker) นี่แหละสุดยอดวิธีแก้เก้อเวลาเจอคนใหม่ๆ หรือต้องพูดคุยกับคนที่ยังไม่รู้จักดี  เช่น อาจจะชวนคุยเรื่องข่าวสารบ้านเมืองว่า "เห็นข่าวเมื่อคืนไหมคะ?" ไม่ก็ชวนคุยเรื่องหนังเข้าใหม่ หรือละครหลังข่าวที่กำลังดัง อะไรก็ได้ที่คุณสนใจและอาจต้องแปลกใจที่รู้ว่าอีกฝ่ายก็สนใจเหมือนกัน พร้อมรับทุกสถานการณ์ เวลาครูหรือใครเรียก/ถามคุณ อย่ากลัวและลังเล ตีเนียนเข้ากลีบเมฆ บอกเลยว่าจะดูเป็นธรรมชาติในสายตาชาวบ้านชาวช่องเขามากกว่า ถ้าคุณตอบออกไปแบบฉะฉาน แม้จะตอบผิดก็ตาม ไม่มีใครรู้จักหรือสนใจคุณหรอก ถ้าคุณเอาแต่หลบหน้าไม่กล้าพูดคุย การเปิดบทสนทนากับคนแปลกหน้าบ้าง นี่แหละวิธีสร้างความน่าสนใจให้ตัวเองได้ดีที่สุด แถมถ้าคุณดูเป็นมิตรในสายตาคนอื่น คุณจะยิ่งเป็นที่สนใจและเอาชนะความเขินอายของตัวเองได้ในที่สุด   สบตากันแล้วทักทายสั้นๆ พร้อมรอยยิ้มว่า “สวัสดีค่ะ”   แสดงออกให้เขารู้ว่าคุณชอบหรือสนใจเขา  ระหว่างคุยกันให้พยักหน้าเป็นระยะหรือแสดงสีหน้าท่าทางอื่นให้รู้ว่าคุณสนใจในตัวเขาและเรื่องของเขา ฟังแล้วถามบ้าง อย่าลืมเรียกเขาด้วยชื่อ ใครๆ ก็ชอบให้คนเรียกชื่อตัวเองด้วยกันทั้งนั้น   ชวนคุยเรื่องที่เขาหรือคุณชอบ บทสนทนาจะได้ลื่นไหล ลองแชทกับใครในเน็ตก่อน อาจช่วยให้คุณหายเขินและน่าสนใจยิ่งขึ้น  Facebook นี่แหละเพื่อนใหม่เยอะแยะไปหมด แต่อย่าติด Facebook เกินไปล่ะ แบบนั้นอาจจะไม่ได้ออกไปเจอใครต่อใครนอกบ้านจนอึดอัดเขินอายกว่าเดิม สมาคมกับคนจริงๆ บ้างไม่ใช่คุยแต่ใน social media อย่างเดียว คนขี้อายหลายคนพบว่าถ้าคุณลอง "ทำเป็น" extrovert (เฮฮาร่าเริงชอบสังสรรค์) จะช่วยให้เขินน้อยลง  แต่ก็ใช่ว่าทำปุ๊บคุณจะเปลี่ยนปั๊บนะ  วิธีเสริมสร้างความมั่นใจที่ดี คือ "ทำเป็น" มั่นใจซะเลย บอกเลยว่าเห็นผล แถมนานๆ ไปจะซึมลึกจนกลายเป็นมั่นใจขึ้นมาจริงๆ ซะงั้น บางคนอาจหันหาแอลกอฮอล์หรือสารเสพติดอื่นๆ เป็นที่พึ่ง จะได้รู้สึกมั่นใจขึ้น  แน่ล่ะว่าถ้าแค่ชั่วครั้งชั่วคราวก็ได้ผลอยู่ แต่สุดท้ายความขี้อายไม่มั่นใจของคุณจะยังคงอยู่ และก็ไม่ได้ทำให้ใครมาสนใจอะไรคุณมากไปกว่าเดิม ถ้าคุณยึดเหล้ายาเป็นที่พึ่งให้ได้มั่นใจและเข้าสังคมเก่งขึ้น ก็เหมือนคุณตำข้าวสารกรอกหม้อไปวันๆ ปัญหาเดิมยังอยู่แถมดีไม่ดีจะมีอีกปัญหาอย่างการติดยาเพิ่มเข้ามาด้วย ทำกิจกรรมร่วมกับคนอื่นนี่แหละสุดยอดวิธีบริหารเสน่ห์และความมั่นใจ   จะรวมกลุ่มกับคนที่โรงเรียน ที่ทำงาน ลงเรียนอะไรใหม่ๆ หรือเข้าร่วมโครงการจิตอาสาอื่นๆ ก็ดี ใครชอบออกแรงก็เปลี่ยนจากออกกำลังคนเดียวไปเข้าคลาสฟิตเนสร่วมกับคนอื่น อย่างพวกคลายโยคะ ปั่นจักรยาน เต้น หรือปีนผาจำลอง ถ้าคุณเขินอายไม่มั่นใจเกินพอดี หรือเข้าขั้นกลัวการเข้าสังคม รวมถึงกลัวคนจะมองคุณในด้านลบ บางทีการเข้ารับคำปรึกษาจากผู้เชี่ยวชาญก็ดีเหมือนกัน   ลองศึกษารายละเอียดดูว่าประกันสุขภาพของคุณครอบคลุมจิตบำบัดหรือเปล่า แต่ถ้าไม่ครอบคลุมและคุณมีงบจำกัด ให้ค้นหาข้อมูลเกี่ยวกับจิตบำบัดในราคาย่อมเยาหรือไม่มีค่าใช้จ่าย เริ่มจากกรมสุขภาพจิตก็ได้ โดยติดต่อสายด่วนสุขภาพจิต 1323 หรือไปที่เว็บไซต์ http://www.dmh.go.th/  ส่วนคนที่งบไม่ใช่เรื่องใหญ่ ให้เริ่มจากสอบถามคุณหมอประจำตัวของคุณเพื่อโอนเคสหรือแนะนำจิตแพทย์หรือนักจิตบำบัดเก่งๆ ต่อไป ไม่ก็ลองสอบถามกรมสุขภาพจิตได้เช่นกัน บางคนขี้อายจนกลัวการเข้าสังคม ทำให้คบหาสมาคมกับใครได้ยาก พาลคิดไปว่า “อยู่กับคนเยอะๆ แล้วอึดอัดจัง” “เราไม่มีอะไรน่าสนใจจะไปคุยกับใครเขา” หรือ “เวลาคุยกับคนอื่นแล้วพูดไม่ออกบอกไม่ถูกเลย”  จับให้ได้ไล่ให้ทันทุกครั้งที่คุณรู้สึกแย่กับการเข้าสังคม หารูปแบบซ้ำๆ ให้เจอว่าอะไรที่คิดแล้วทำให้คุณกลัวหรือกังวลขึ้นมา เปลี่ยนไปคิดเรื่องอื่น ทุกครั้งที่จับได้ไล่ทันว่าตัวเองกำลังคิดลบ ให้กำลังใจหรือเสริมสร้างความมั่นใจให้ตัวเองเวลาต้องเข้าสังคม แบบนี้จะได้ลดอาการเขินอายและต้องตาต้องใจใครๆ เขา   ถ้าเกิดเขินหรือกังวลขึ้นมา ให้คิดหรือบอกตัวเองว่า "กลัวจัง แต่ไม่เป็นไรเราทำได้ เดี๋ยวก็ดีเอง" ถ้าคุณอยากเป็นที่สนใจแต่นอยด์เหลือเกิน ก็ให้บอกตัวเองว่า "เขินมาก แต่เบื่อให้ใครมองข้ามแล้ว เดี๋ยวจะเดินไปกลางห้องเลย ถึงกลัวก็ทนเอา พอใครมาคุยด้วยเดี๋ยวก็หาย" ตอนไหนที่ขาดความมั่นใจให้คิดว่า "ถึงขี้อายก็มีเพื่อนมีแฟนได้ เราชอบอะไรเคยทำอะไรมาตั้งหลายอย่าง เดี๋ยวเขาก็รู้ว่าเราก็มีดีเหมือนกัน" ช่วงหดหู่ไม่กล้าคุยกับใคร ให้หันไปพัฒนาทักษะการเข้าสังคมแทน  ฝึกยิ้มสวยๆ ถามคำถามน่าสนใจ แล้วก็ฟังแบบมีส่วนร่วม   ถ้าสนใจและมีเวลา ก็ลองไปเข้าคลาสพัฒนาสกิลด้านนี้โดยตรงเลย หรือเข้ากลุ่มบำบัดโรคกลัวการเข้าสังคมก็ได้ เดี๋ยวนี้ทั้งตามมหาวิทยาลัยหรือในเว็บต่างๆ ก็มีสอนทักษะการพูดในที่ประชุมชน ลองศึกษาหาอ่านเพิ่มเติมดู หรือจะไปสอบถามโดยตรงก็ได้ ไม่ต้องจำแลงแปลงกายเป็นคนอื่นหรอก เป็นตัวเองก็เด่นได้  ถึงจะเป็นคนขี้อายหรือเข้าขั้น introvert (อยู่คนเดียวสบายใจกว่า) ก็ไม่เป็นไร เพราะทุกคนในโลกล้วนแตกต่างกัน ใช่ว่าทุกคนต้องเปิดเผย เฮฮาปาร์ตี้สุดๆ ซะเมื่อไหร่ ขอให้ยอมรับและรักตัวตนในแบบที่คุณเป็น และขี้อายได้ไม่ผิดเพราะก็เป็นเอกลักษณ์ของคุณ ลองถามดูสิ หลายคนไปที่คิดว่าคนขี้อายน่ะน่ารักมีเสน่ห์ บางคนเขาก็ไม่ชอบคนเฮฮาปาร์ตี้เสมอไปนะ  รู้ไว้ใช่ว่า การยอมรับว่าตัวเองขี้อายกลับจะทำให้คนอื่นเขาเอ็นดูคุณนะ  ยิ่งถ้าคุณถ่อมตัวแบบจริงใจว่ากำลังพัฒนาตัวเองให้มั่นใจขึ้นอยู่ คนเขาก็ยิ่งชื่นชมแถมสนใจคุณมากเข้าไปอีก แต่งตัวให้สอดคล้องกับบุคลิกของตัวเอง และดึงเอาความสวยเด่นของคุณออกมา  บางทีเราก็แต่งตัวเดิมๆ จนชิน ให้คุณใช้เวลาค้นหาสไตล์ของตัวเองดู แล้วถ่ายทอดออกมาผ่านเสื้อผ้าและเครื่องประดับ   ถ้าคุณชอบสีสว่างๆ ก็ลองใส่สีเหลือง ส้ม หรือชมพูดู แทนที่จะใส่แต่สีดำ น้ำตาล น้ำเงิน เทา แล้วก็ขาวเรียบๆ แต่ก็อย่าให้เลอะเทอะ (ประมาณว่าโบ๊ะหน้ามากเกินหรือประโคมแต่งตัวซะฉูดฉาดพิลึก) คนอื่นควรหันมาสนใจคุณเพราะความเป็นคุณ ไม่ใช่เพราะคุณแต่งตัวประหลาดจนคนมองเหลียวหลัง จะตัดผม ทำสี หรือจัดทรงแปลกๆ ใหม่ๆ ด้วยก็ได้ ถ้าทำให้คุณรู้สึกมั่นใจเป็นตัวของตัวเองยิ่งขึ้น หลายคนที่ขี้อายติดนิสัยชอบสิงอยู่ตามกำแพงหรือซุกอยู่หลังห้อง แต่บอกเลยว่าหยุด เลิกซ่อนแล้วออกมาแซ่บตรงกลางบ้าง แบบนั้นน่ะใครๆ ต้องสนใจแน่นอน! แต่ถ้าคุณรักสันโดษหรือรู้สึกแปลกๆ ให้ลองมองหาแล้วไปยืนข้างเพื่อนหรือคนรู้จักสักคน จะได้พอมีคนให้คุย ภาษากายนี่แหละที่สำคัญพอๆ กับคำพูดคำจาของคุณ  เพราะฉะนั้นคุณต้องระวังกิริยาท่าทาง เลือกแสดงออกแต่ทางบวกให้คนเขาประทับใจ   ยิ้มและแสดงสีหน้าท่าทางเป็นมิตรหรือใส่ใจคู่สนทนา เขาเล่าอะไรสีหน้าท่าทางต้องมีอารมณ์ร่วม เพื่อบอกให้รู้ว่าคุณเข้าใจสิ่งที่เขากำลังสื่อสาร อย่าไขว่ห้างหรือกอดอก เพราะเหมือนบอกเป็นนัยว่าคุณปิดตัวเอง ดีไม่ดีบางคนอาจเข้าใจไปเองว่าคุณโกรธหรือไม่พอใจ อย่าทำตัวลีบหรือหลังคดหลังงอ ให้นั่งหรือยืนอกผายไหล่ผึ่ง ท่าทางเปิดเผยหน่อย นั่นล่ะสัญลักษณ์แทนอำนาจและความมั่นใจ Haptics หรือการแตะต้องสัมผัสตัวกันก็เป็นอีกวิธีที่ทำให้คุณโดดเด่น โดยเฉพาะในสายตาของคนที่ (อยากให้) รู้ใจกัน  จะเป็นการกอด แปะมือ หรือแตะไหล่อะไรก็ว่าไป ขอแค่ไม่เกินงามและอย่าลืมอ่านท่าทีของอีกฝ่ายก่อนล่ะว่าเขาสมัครใจ
สมาคมกับเพื่อนๆ หรือคนรู้จัก. เตรียมตัวให้พร้อม. พบเจอคนใหม่ๆ. หัดใช้ social media. ทำเป็นเปิดเผยมั่นใจ. อย่าพึ่งเหล้ายา. ร่วมกลุ่มกิจกรรมที่สนใจ. ถ้าจำเป็นก็ควรปรึกษาผู้เชี่ยวชาญ. เปลี่ยนความคิดรบกวนจิตใจ. ให้กำลังใจตัวเอง. ฝึกทักษะการเข้าสังคม. เป็นตัวของตัวเอง. แต่งตัวสวยเด่นในสไตล์ของตัวเอง. ออกไปข้างนอกบ้าง. หน้าตาท่าทางแจ่มใส.
https://www.wikihow.com/Get-Noticed-when-You%27re-Shy https://www.wikihow.com/Get-Noticed-when-You%27re-Shy https://www.wikihow.com/Get-Noticed-when-You%27re-Shy
Increasing Social Contact Altering Your Mindset Standing Out in a Crowd